Innspillingen av «Dancing Queen» ble startet på samme tid som «Fernando» i august 1975. Den originale arbeidstittelen på sangen var «Boogaloo» og George McCraes diskoklassiker «Rock Your Baby» fra 1974 ble brukt til inspirasjon for å finne den riktige grooven til innspillingen. Noe av den rytmiske følelsen ble også inspirert av Dr. John-albumet som influerte trommeslager Roger Palm. Frida begynte å gråte da hun først hørte backingsporet til sangen.